laion/Wikipedia-Exotic huggingface dataset:
איל גרינבוים

איל גרינבוים (נולד ב-8 בספטמבר 1972) הוא קצין צה"ל בדרגת תת-אלוף וטייס בחיל האוויר הישראלי ששירת כראש מטה החיל וקודם לכן כראש להק מבצעי אוויר וכמפקד בסיס נבטים. גרינבוים התגייס ב-1991 וסיים קורס טיס מספר 127 במגמת קרב. לאחר סיום קורס הטיס עבר הסבה למטוס ה-F-15 בטייסת 106. כיהן כסמ"ט ב' בטייסת 106 וסמ"ט א' (סגן מפקד טייסת ראשון) בטייסת 105 בבסיס חצור. ב-2007 מונה למפקד טייסת 106, טייסת מטוסי F-15. ב-2009 מונה למפקד טייסת 69, טייסת F-15I, "רעם". ב-2012 מונה לראש מחלקת מבצעים במטה חיל האוויר. ב-2014 מונה למפקד בסיס חצור. בספטמבר 2016 קודם לדרגת תת-אלוף ומונה למפקד בסיס נבטים. בתקופתו כמפקד הבסיס נקלטו בו מטוסי ה-F-35 "אדיר" הראשונים בחיל. ביולי 2019 סיים את תפקידו זה, והוחלף על ידי תא"ל עומר טישלר. בספטמבר באותה שנה נכנס לתפקיד כראש להק מבצעי אוויר והחליף את תא"ל ניר ברקן. כיהן בתפקיד עד ספטמבר 2021. בנובמבר אותה שנה מונה לראש מטה חיל האוויר, וב-26 בספטמבר 2023 סיים את תפקידו זה. גרינבוים בעל תואר ראשון בהנדסת ביו-מכניקה מאוניברסיטת בן-גוריון בנגב ותואר שני מאוניברסיטת חיפה והמכללה לביטחון לאומי. הוא נשוי ואב לשלושה. מדיה וקבצים בנושא איל גרינבוים בוויקישיתוף סבב מינויי בכירים בחיל-האוויר, אתר חיל האוויר, 3 ביולי 2018 אריאל זיגלר, ‏"כמעט בכל רגע נתון יש מטוס ישראלי שנמצא איפשהו בעולם במשימה מבצעית", בעיתון מקור ראשון, 26 בספטמבר 2018 דור פלקוביץ, ‏מפקד בסיס נבטים: תת-אלוף עומר טישלר, באתר חיל האוויר הישראלי, 30 ביולי 2019 מערכת אתר חיל-האוויר, ‏ראש להק מבצעי אוויר: תא"ל איל גרינבוים, באתר חיל האוויר הישראלי, 3 בספטמבר 2019 עמית מרצ'לי, ‏ראש מטה חיל-האוויר הנכנס - תא״ל עומר טישלר, באתר חיל האוויר הישראלי, 26 בספטמבר 2023
סטיב האריס

האם התכוונתם ל... סטיב האריס – מוזיקאי מטאל אנגלי סטיב האריס – שחקן אפרו-אמריקני
טיישון תומאס

טיישון תומאס (באנגלית: TaShawn Thomas; נולד ב-27 בפברואר 1993) הוא כדורסלן אמריקאי, גובהו 2.03 מטר, והוא משחק בעמדות הפאוור פורוורד והסנטר בקבוצת מטרופוליטנס 92 מליגת העל הצרפתית. לאחר שלא נבחר בדראפט ה-NBA, שיחק תומאס במדי אורלנדו מג'יק במסגרת ליגת הקיץ. ביולי 2015 חתם במועדון הגרמני מיטלדויטשר. ביולי 2016 חתם תומאס במועדון האיטלקי גוארינו ונולי. ביולי 2017 חתם בהפועל חולון מליגת העל. תומאס סייע לחולון לזכות בגביע המדינה ולהגיע לגמר הליגה הישראלית, במסגרתה העמיד ממוצעים של 10.8 נק', 5 ריבאונדים, 1.3 אסיסטים ו-1.1 חסימות למשחק. ביולי 2018 חתם בקבוצת הפועל ירושלים וזכה עמה בגביע המדינה, כשהוא זוכה בתואר השחקן המצטיין במשחק הגמר. ביוני 2019 האריך תומאס את חוזהו בירושלים לשנתיים נוספות. ביוני 2020, עקב מגפת הקורונה וחששו לחזור לישראל, עזב תומאס את הקבוצה. ב-12 באוגוסט הודיע המועדון שתומאס יחזור לעונה שלישית בקבוצה. ב-19 ביולי 2021 חתם תומאס לעונה אחת בקבוצת לה מאן מליגת העל הצרפתית. מדיה וקבצים בנושא טיישון תומאס בוויקישיתוף פרופיל, באתר Sports-Reference פרופיל, באתר eurobasket יעקב מאיר, מסגול לאדום: טיישון תומאס בהפועל ירושלים, באתר ישראל היום, 2 ביולי 2018 אהרל'ה ויסברג‏, טיישון תומאס צפוי לעזוב, הפועל ירושלים תילחם על החזרתו בעונה הבאה, באתר וואלה, 5 ביוני 2020 יעקב מאיר, חוזר לארנה: טיישון תומאס ממשיך בהפועל ירושלים, באתר ישראל היום, 12 באוגוסט 2020 אמר שלום להפועל ירושלים: טיישון תומאס חתם בלה מאן, באתר וואלה, 19 ביולי 2021
דויד מורה

דויד מורה פריירה דה סילבה (בפורטוגזית: David Moura Pereira da Silva; נולד ב-24 באוגוסט 1987) הוא ג'ודוקא ברזילאי המתחרה בקטגוריית המשקל הכבד (מעל 100 ק"ג). בשנת 2015 מורה התחרה במשחקים הפאן-אמריקאיים שנערכו בטורונטו וזכה במדליית הזהב כאשר ניצח בגמר את פרדי פיגרואה מאקוודור. בשנת 2017 התחרה באליפות העולם שנערכה בבודפשט וזכה בשתי מדליות כסף. בקטגוריות המשקל שלו זכה בכסף לאחר שברבע הגמר ניצח בניקוד יוקו את ניידנגין טובשינבאייר המונגולי, בחצי הגמר ניצח באיפון את בארנה בור ההונגרי דקה וארבעים שניות לסוף הקרב ובגמר הפסיד באיפון לטדי רינר הצרפתי לאחר שהקרב נכנס לניקוד זהב. באותה אליפות זכה במדליית כסף עם נבחרתו בקטגוריית הנבחרות המעורבות כאשר הפסידו בגמר לנבחרת יפן. מדיה וקבצים בנושא דויד מורה בוויקישיתוף דויד מורה, ברשת החברתית פייסבוק דויד מורה, ברשת החברתית אינסטגרם דויד מורה, באתר איגוד הג'ודו העולמי דויד מורה, באתר JudoInside.com פרופיל באתר איגוד הג'ודו הברזילאי
פורשה ג'וניור 108V

פורשה ג'וניור 108V (בגרמנית: Porsche Junior 108 V) הוא טרקטור מתוצרת יצרנית הרכב הגרמנית פורשה שיוצר בחטיבת פורשה-דיזל, ("Porsche-Diesel Motorenbau" (גר')) בין השנים 1956–1959. "פורשה ג'וניור 108V" הוא הגרסה הקטנה, הזולה, והפשוטה של דגם "Porsche Junior 108 K / KH". "פורשה ג'וניור 108V" שייך לסדרת "פורשה ג'וניור 108" שכללה את: דגם "Porsche Junior 4" (גר'), דגם "Porsche Junior 108 K / KH" (גר'), דגם "Porsche Junior 108 L/LH" (גר'), דגם "Porsche Junior 108 S" (גר') ואת דגם "Porsche Junior 109 G (V)" (גר'). סך הכול יוצרו כ-23,000 יחידות. "פורשה ג'וניור 108V" (יוצר בין השנים 1956 - 1959) "Porsche Junior 4" (יוצר בשנת 1958) "Porsche Junior 108 K / KH" (יוצר בין השנים 1957-1961) "Porsche Junior 108 L/LH" (יוצר בין השנים 1957-1960) "Porsche Junior 108 S" (יוצר בין השנים 1957-1961) "Porsche Junior 109 G (V)" (יוצר בין השנים 1963-1961) "פורשה ג'וניור דיזל" "פורשה ג'וניר 108" פורשה ג'וניור פורשה סופר פורשה דיזל 218 מדיה וקבצים בנושא פורשה ג'וניור 108V בוויקישיתוף http://www.porsche-diesel.com/ "פורשה ג'וניור 108V" porsche-standard.de/typen-daten/standard-2/technische-daten "פורשה ג'וניור 108V" porsche-traktor.com/porsche-diesel-junior-108-v דגם "פורשה ג'וניור 108V" כולל תמונות rotnasenland.de/angebote-porsche-traktoren/porsche-junior/junior-108-v-5 פורשה סדרת 108 eifeltrecker.de/treckerflotte/porsche Armin Bauer, Typenkompass: Allgaier und Porsche-Diesel 1945 - 1962, Seite 63, 1. Auflage 2009, Motorbuchverlag Stuttgart סדרת פורשה ג'וניור 108 autocyber.fr/article/PORSCHE-type-108-Junior
ג'ון קי-יונג

קוריאה זהו שם קוריאני; שם המשפחה הוא ג'ון. ג'ון קי-יונג (בקוריאנית: 전기영; באנגלית: Jeon Ki-young;‏ נולד ב-11 ביולי 1973) הוא ג'ודוקא עבר דרום קוריאני אשר התחרה במשקל בינוני כבד (עד 78 ק"ג, עד 86 ק"ג). ג'ון זכה בשלוש אליפויות עולם רצופות (1993, 1995 ו-1997) ומחזיק במדליית זהב ומדליית ארד מאליפות אסיה. רגע השיא בקריירה של ג'ון הגיע באולימפיאדת אטלנטה 1996, אז זכה במדליית הזהב בקטגוריית המשקל עד 86 ק"ג. בגמר הוא ניצח באיפון את ארמן בגדאסרוב האוזבקי. בדרכו לגמר ג'ון ניצח כל קרב באיפון מלבד הקרב הראשון מול מארק הויזינחה ההולנדי שלאחר פרישתו של ג'ון שלט בקטגוריית משקל זו. בשנת 1999, כאשר היה בן 25, פרש ג'ון מג'ודו בגיל יחסית צעיר בעקבות פציעות בברך והיעדרות מוטיבציה עקב חוסר התחרות. הוא פרש בעודו בלתי מנוצח באליפויות העולם ובמשחקים האולימפיים. בשנת 2003, תחרות ה-MMA, ‏'Pride Fighting Championships', (אנ') ניסתה להחתים את ג'ון לקרב מול הידהיקו יושידה תחת חוקי MMA (מאחר שג'ון מעולם לא הפסיד ליושידה בקרבות ג'ודו), אך ג'ון סירב להצעה. ג'ון קי-יונג, ברשת החברתית פייסבוק ג'ון קי-יונג, ברשת החברתית אינסטגרם ג'ון קי-יונג, באתר olympedia.org ג'ון קי-יונג, באתר איגוד הג'ודו העולמי ג'ון קי-יונג, באתר JudoInside.com מידע על הג'ודוקא באתר JudoInside.
הפדרציה לתקליטים

הפדרציה הישראלית לתקליטים וקלטות בע"מ היא הסניף הישראלי של ארגון International Federation of the Phonographic Industry (‏IFPI), הארגון היציג של תעשיית התקליטים ברחבי העולם המאגד כ-1,500 מפיקי תקליטים בכ-80 מדינות. הוקמה ב-1966. מתן רישיונות להשמעה פומבית ושידור של תקליטים אשר זכויות היוצרים בהם מנוהלות על ידי הפדרציה. פעילות הסברתית וחינוכית להעלאת המודעות הציבורית לתחום זכויות היוצרים וחשיבותו לקידום ענף המוזיקה ומעמד היוצר/ת בישראל. ייצוג תעשיית המוזיקה בכנסת ובפני גופי ממשל נוספים, לרבות קידום חקיקה בתחום זכויות יוצרים, עם דגש על התאמת החקיקה לשינויים טכנולוגיים, דוגמת המעבר לסביבה דיגיטלית. פעילות אכיפה כנגד פיראטיות בתחום המוזיקה ובפרט, פיראטיות ברשת האינטרנט. ייצוג חברות התקליטים ותעשיית המוזיקה הישראלית בפורומים ישראליים, דוגמת ארגון לשכות המסחר וכן בפורומים בינלאומיים בנושאים הנוגעים לניהול משותף של זכויות יוצרים ותעשיית המוזיקה. הפדרציה מאוגדת כחברה פרטית בע"מ. דירקטוריון הפדרציה מונה 6 חברים, מתוכם שליש דירקטורים חיצוניים. בפדרציה לתקליטים בישראל חברות, בין היתר, חברות תקליטים וותיקות בתעשייה המקומית כמו "הד ארצי" ו-"התקליט חיפה", לצד חברות חדשות יותר כמו: "אן אם סי", "הליקון", "לב-גרופ מדיה", "התו השמיני" ו-"קמע". חברות אלה מייצגות מגוון רחב של אמנים, בין השאר, אמני אינדי ישראליים ובינלאומיים, ואמנים ותיקים. כמו כן מיוצגות על ידי הפדרציה חברות תקליטים בינלאומיות, לרבות החברות: ‏ Universal, Sony, Warner. לפדרציה הסכמי שיתוף פעולה הדדיים עם אגודות אחרות החברות בארגון ה-IFPI העולמי. הפדרציה מעניקה מגוון רחב של רישיונות שימוש המותאמים לגופי השידור ובתי העסק העושים שימוש ברפרטואר התקליטים של הפדרציה. ככלל, רישיונות השימוש, הניתנים על ידי הפדרציה, הם רישיונות "שמיכה", דהיינו, רישיונות גורפים המתירים שימוש בכלל רפרטואר התקליטים של הפדרציה לתקופת הרישיון ולמטרות הקבועות בו. בין הגופים העושים שימוש ברפרטואר הפדרציה ניתן למנות גופי שידור (טלוויזיה ורדיו), אתרי אינטרנט, בתי עסק העושים שימוש במוזיקה, אולמות אירועים, בתי מלון ועוד. אתר האינטרנט של הפדרציה כולל מאגר נתונים, הפתוח לקהל הרחב ולציבור המשתמשים, אשר באמצעותו ניתן לבדוק האם הקלטה מסוימת נמנית עם רפרטואר התקליטים המנוהל על ידי הפדרציה. ב-2005 הוכרזה הפדרציה לתקליטים על ידי הממונה על ההגבלים העסקיים כמונופול. בעקבות ההכרזה, הפדרציה פועלת תחת היתר של בית הדין להגבלים עסקיים, שקבע תנאים לפעילותה. כחלק מתנאי הממונה על הגבלים עסקיים, נאסר על הפדרציה להפלות בין משתמשים דומים וכן נקבעו תנאים לגבי האופן בו הפדרציה נדרשת להתדיין עם מי שעושים שימוש ברפרטואר הפדרציה מבלי שקיבלו רישיון שימוש מן הפדרציה וכן לגבי ההליכים לקביעת סכומי התמלוגים שישולמו לפדרציה. אקו"ם זכויות יוצרים אתר האינטרנט הרשמי של הפדרציה לתקליטים ורד קלנר, ‏פה טמון המאסטר, באתר גלובס, 17 ביולי 2008 איתי שטרן, לחשוב לפני שלוחצים פליי , באתר nrg‏, 11 בנובמבר 2011 עידוד השמעת מוזיקה ישראלית במרחב הציבורי, דיון בישיבת ועדה של הכנסת ה-20, 20 ביוני 2017 זהבה דברת, ‏הוקם ארגון גג למאבק בזיופים ובפגיעה בזכויות יוצרים, באתר גלובס, 24 ביוני 1999 חברי הפדרציה, באתר הפדרציה הישראלית לתקליטים וקלטות מרב יודילוביץ', רשמית: הפדרציה לתקליטים וקלטות היא מונופול, באתר ynet, 24 בינואר 2005
אלפונסו, דוכס קלבריה

אלפונסו, דוכס קלבריה (באיטלקית: Alfonso di Borbone-Due Sicilie;‏ 30 בנובמבר 1901 – 3 בפברואר 1964), היה הטוען לכתר ממלכת שתי הסיציליות בין השנים 1960–1964. אלפונסו נולד ב-30 בנובמבר 1901 במדריד, לקרלוס, נסיך בורבון-שתי הסיציליות ולמרסדס, נסיכת אסטוריאס, בתם של אלפונסו השנים עשר, מלך ספרד ומריה כריסטינה, ארכידוכסית אוסטריה, ועם לידתו העניקה לו סבתו את תואר אביר מסדר גיזת הזהב. בשנת 1904 מתה אמו במהלך לידה, ומכיוון שלאלפונסו השלושה עשר, מלך ספרד לא היו ילדים באותה העת, הפך אלפונסו ליורש העצר הספרדי, אם כי הוא לא קיבל את התואר נסיך אסטוריאס. אלפונסו נשאר יורש העצר עד ללידת בן דודו אלפונסו, נסיך אסטוריאס בשנת 1907. באותה שנה התחתן אביו בשנית עם לואיז, נסיכת אורליאן, בתם של הנסיך פיליפ, רוזן פריז ומארי איזבל, נסיכת אורליאן, ונולדו להם 4 ילדים. בשנת 1921 עברה המשפחה לסביליה, שם מונה אביו למושל המחוז. לאחר הדחת אלפונסו השלושה עשר, מלך ספרד בשנת 1931 והקמת הרפובליקה הספרדית השנייה, הוגלו בני המשפחה מספרד, ועברו להתגורר בקאן בצרפת. לאחר מכן התגוררה המשפחה באיטליה ובשווייץ, ולאחר ניצחונו של פרנקו חזרה המשפחה לספרד והתיישבה בסביליה. ב-16 באפריל 1936 התחתן אלפונסו בווינה עם אליצ'ה, נסיכת בורבון-פארמה, בתם של אליא, דוכס פארמה ומריה אנה, ארכידוכסית אוסטריה, ממנה נולדו לו 3 ילדים. בשנת 1960 מת דודו הנסיך פרננדו פיו, דוכס קלבריה ללא בנים, ואלפונסו טען לזכותו על התארים. מנגד דודו הנסיך רניירי, דוכס קסטרו טען שאביו קרלוס ויתר על התארים קודם חתונתו עם מרסדס, נסיכת אסטוריאס, ומשום כך הוא יורש אותם. המחלוקת עדיין לא נפתרה, ובעוד רוב בתי המלוכה באירופה מכירים בצאצאי רניירי כטוענים לכתר, בית המלוכה הספרדי מכיר ביורשיו של אלפונסו כטוענים לכתר. ב-3 בפברואר 1964 מת אלפונסו במדריד, ובנו קרלוס, דוכס קלבריה ירש את תאריו. ב-16 באפריל 1936 התחתן אלפונסו עם אליצ'ה, נסיכת בורבון-פארמה, בתם של אליא, דוכס פארמה ומריה אנה, ארכידוכסית אוסטריה, ממנה נולדו לו 3 ילדים: תרזה מריה, נסיכת בורבון-שתי הסיציליות (נולדה ב-1937), התחתנה עם אניגו מורנו וארטגה קרלוס, דוכס קלבריה (1938–2015), התחתן עם אן, נסיכת אורליאן אינס מריה, נסיכת בורבון-שתי הסיציליות (נולדה ב-1940), התחתנה עם לואיס דה מוראלס מדיה וקבצים בנושא אלפונסו, דוכס קלבריה בוויקישיתוף אלפונסו, דוכס קלבריה, באתר "Find a Grave" (באנגלית)
אליפות אסיה בג'ודו

אליפות אסיה בג'ודו היא תחרות ג'ודו הנערכת על ידי איגוד הג'ודו האסייתי. תחרויות הגברים החלו בשנת 1966 ונערכו בערך כל ארבע שנים עד שנת 1991, אז התחרות הפכה לאירוע שנתי (מלבד השנים בהן נערכו משחקי אסיה). תחרויות הנשים נערכו לראשונה בשנת 1981 ומלבד התחרויות בשנים 1984/85, תחרויות הנשים נערכות מאז באותו אירוע יחד עם תחרויות הגברים. רקע כחול — כחלק ממשחקי אסיה. אליפות אירופה בג'ודו אליפות העולם בג'ודו אתר איגוד הג'ודו האסייתי (אורכב 07.07.2018 בארכיון Wayback Machine) "10th Asian Games". JudoInside.com. נבדק ב-6 בדצמבר 2021. {{cite web}}: (עזרה) "11th Asian Games". JudoInside.com. נבדק ב-6 בדצמבר 2021. {{cite web}}: (עזרה) "12th Asian Games". JudoInside.com. נבדק ב-6 בדצמבר 2021. {{cite web}}: (עזרה) "13th Asian Games". JudoInside.com. נבדק ב-6 בדצמבר 2021. {{cite web}}: (עזרה) "14th Asian Games". JudoInside.com. נבדק ב-6 בדצמבר 2021. {{cite web}}: (עזרה) "15th Asian Games". JudoInside.com. נבדק ב-6 בדצמבר 2021. {{cite web}}: (עזרה) "16th Asian Games". איגוד הג'ודו העולמי. נבדק ב-6 בדצמבר 2021. {{cite web}}: (עזרה) "16th Asian Games". JudoInside.com. נבדק ב-6 בדצמבר 2021. {{cite web}}: (עזרה) "Asian Championships Abu Dhabi 2011". איגוד הג'ודו העולמי. נבדק ב-6 בדצמבר 2021. {{cite web}}: (עזרה) "Asian Championships Seniors 2012". איגוד הג'ודו העולמי. נבדק ב-6 בדצמבר 2021. {{cite web}}: (עזרה) "Asian Championships Seniors 2013". איגוד הג'ודו העולמי. נבדק ב-6 בדצמבר 2021. {{cite web}}: (עזרה) "17th Asian Games". איגוד הג'ודו העולמי. נבדק ב-6 בדצמבר 2021. {{cite web}}: (עזרה) "17th Asian Games". JudoInside.com. נבדק ב-6 בדצמבר 2021. {{cite web}}: (עזרה) "Asian Championships Seniors 2015". איגוד הג'ודו העולמי. נבדק ב-6 בדצמבר 2021. {{cite web}}: (עזרה) "Asian Championships Seniors 2016". איגוד הג'ודו העולמי. נבדק ב-6 בדצמבר 2021. {{cite web}}: (עזרה) "Asian Championships Seniors 2017". איגוד הג'ודו העולמי. נבדק ב-6 בדצמבר 2021. {{cite web}}: (עזרה) "18th Asian Games". איגוד הג'ודו העולמי. נבדק ב-6 בדצמבר 2021. {{cite web}}: (עזרה) "18th Asian Games". JudoInside.com. נבדק ב-6 בדצמבר 2021. {{cite web}}: (עזרה) "Asian-Pacific Championships Seniors And Teams 2019". איגוד הג'ודו העולמי. נבדק ב-6 בדצמבר 2021. {{cite web}}: (עזרה) "Asia-Oceania Senior Championships 2021". איגוד הג'ודו העולמי. נבדק ב-6 בדצמבר 2021. {{cite web}}: (עזרה) "Asian Senior Championships 2022 (Individuals and Teams)". איגוד הג'ודו העולמי. נבדק ב-8 באוגוסט 2022. {{cite web}}: (עזרה) "Asian Championships Nur-Sultan". JudoInside.com. נבדק ב-8 באוגוסט 2022. {{cite web}}: (עזרה) "19th Asian Games". איגוד הג'ודו העולמי. נבדק ב-8 באוגוסט 2022. {{cite web}}: (עזרה) "Asian Championships Individuals 2023". איגוד הג'ודו העולמי. נבדק ב-15 בינואר 2024. {{cite web}}: (עזרה) "Asian Championships Hong Kong". JudoInside.com. נבדק ב-15 בינואר 2024. {{cite web}}: (עזרה)
פסנתר לבן

פסנתר לבן הוא סינגל שהוקלט על ידי הזמרת-יוצרת הישראלית דיקלה, מתוך אלבום האולפן השישי שלה, חופשייה. השיר יצא לאור ב-24 ביוני 2018, על ידי חברת התקליטים הליקון, כסינגל השלישי מתוך האלבום. עם יציאתו נכנס השיר אל המקום הראשון במצעד של מדיה פורסט. השיר נכתב על ידי דיקלה, הולחן על ידי דיקלה ועידו אוחיון והופק על ידי עדי רותם, דיקלה ועידו אוחיון גם כן. מהליקון מיוזיק נודע כי השיר הולך לתפקד כסינגל השלישי מתוך אלבומה השישי, אשר את שמו עוד לא פרסמה דיקלה. הסינגל הראשון מתוכו הוא "אתי", שיצא כבר בינואר 2018, והשני מתוך האלבום הוא "תודה", שיצא במאי באותה השנה. ב-15 באוגוסט 2018, פרסמו אקו"ם כי השיר הוא השיר המושמע ביותר בישראל ביולי באותה השנה. טרם יצא הוידאו קליפ המלא של השיר, העלתה דיקלה לערוץ היוטיוב הרשמי שלה אודיו מלא של השיר, המציג בתוכו גם את עטיפת הסינגל. בנוסף לכך, העלתה דיקלה את האודיו גם לאפל מיוזיק, ולספוטיפיי. סרטון השיר "פסנתר לבן" באתר יוטיוב Dikla דיקלה - מי בא לאן?❤️, נבדק ב-2020-01-09 חן פרורדין, ‏"משהו נפתח, זאת איזושהי בשורה", באתר ‏מאקו‏, 18 ביולי 2018 דיקלה - פסנתר לבן, נבדק ב-2020-01-09 Media Forest, mediaforest.biz (ארכיון) דיקלה - הערוץ הרשמי - Dikla Official (2018-06-24), דיקלה - פסנתר לבן, נבדק ב-2018-07-04 "דיקלה – פסנתר לבן | | Helicon Music". Helicon Music. 2018-06-24. נבדק ב-2018-07-04. דיקלה - הערוץ הרשמי - Dikla Official (2018-01-29), דיקלה - אתי, נבדק ב-2018-07-04 דיקלה - הערוץ הרשמי - Dikla Official (2018-05-07), דיקלה - תודה - קליפ, נבדק ב-2018-07-04 אוהבים מוסיקה. שומרים על המוסיקה - אקו"ם, באתר אקו"ם דיקלה adlı sanatçının פסנתר לבן - Single albümü (בטורקית), 2018-06-24, נבדק ב-2018-07-04 פסנתר לבן (באנגלית), 2018-06-24, נבדק ב-2018-07-04 חן פרורדין, ‏"משהו נפתח, זאת איזושהי בשורה", באתר ‏מאקו‏, 18 ביולי 2018 אוהבים מוסיקה. שומרים על המוסיקה, באתר אקו"ם
איזבלה אנטוניה, נסיכת קרוי

איזבלה אנטוניה, נסיכת קרוי (בגרמנית: Isabella Antonie von Croÿ, ‏7 באוקטובר 1890 - 30 במרץ 1982), הייתה כלתו של לודוויג השלישי, מלך בוואריה. איזבלה אנטוניה נולדה ב-7 באוקטובר 1890 בביירוית, לקרל אלפרד, דוכס קרוי וללודמילה, נסיכת ארנברג, בתם של אנגלברט, דוכס ארנברג השמיני ואלאונורה, נסיכת ארנברג. ב-12 ביולי 1912 התחתנה איזבלה אנטוניה עם פרנץ, נסיך בוואריה, בנו של לודוויג, נסיך בוואריה, ממנו נולדו לה 6 ילדים. בשנת 1913 עלה חמיה לשלטון, לאחר הדחת בן דודו אוטו, מלך בוואריה, והוכתר כלודוויג השלישי, מלך בוואריה, אולם הוא נאלץ להתפטר מתפקידו לאחר מלחמת העולם הראשונה. בעקבות התבוסה הגרמנית במלחמה פרצה המהפכה הגרמנית, שבה נאלץ חמיה להתפטר מתפקידו, ופרנץ ומשפחתו התלוו ללודוויג השלישי להונגריה, שם הקים פרנץ חוות הרבעה מפורסמת. בשנת 1945, לקראת סוף מלחמת העולם השנייה, נאלצה המשפחה לברוח מביתם, והם עברו להתגורר בשטארנברג. בשנת 1957 מת בעלה פרנץ, וב-30 במרץ 1982 מתה איזבלה אנטוניה בביתה. ב-12 ביולי 1912 התחתנה איזבלה אנטוניה עם פרנץ, נסיך בוואריה, ממנו נולדו לה 6 ילדים: לודוויג, נסיך בוואריה (1913–2008), התחתן עם אירמינגארד, נסיכת בוואריה מריה אליזבת, נסיכת בוואריה (1914–2011), התחתנה עם פדרו אנריקה, נסיך אורליאן-ברגנסה אדלגונדה מריה, נסיכת בוואריה (1917–2004), התחתנה עם הברון זדנקו פון הונינג-אוקרול אלאונורה מריה, נסיכת בוואריה (1918–2009), התחתנה עם קונסטנטין, רוזן ואלדנבורג-צייל דורותיאה, נסיכת בוואריה (1920–2015), התחתנה עם גוטפריד, ארכידוכס אוסטריה ראסו, נסיך בוואריה (1926–2011), התחתן עם תרזה, ארכידוכסית אוסטריה מדיה וקבצים בנושא איזבלה אנטוניה, נסיכת קרוי בוויקישיתוף איזבלה אנטוניה, נסיכת קרוי איזבלה אנטוניה, נסיכת קרוי, באתר "Find a Grave" (באנגלית)
ASL איירליינס צרפת

ASL איירליינס צרפת (באנגלית: ASL Airlines France), היא חברת תעופה צרפתית. החברה מפעילה שירותי דואר וטיסות מטען בשירות הדואר והעיתונים, וכן טיסות שכר. במטוסי החברה קיימת אפשרות לשנות את תצורת המטוס ממטוס נוסעים למטוס מטען בתוך שעה בזכות צי מטוסי בואינג 737-300QC ("שינוי מהיר"). בסיס הפעולה מרכזי העיקרי שלה הוא נמל התעופה שארל דה גול בפריז. שורשיה של חברת התעופה הם "Companie générale aéropostale" - חברת תעופה צרפתית שפעלה בשנות העשרים והיא הייתה חלוצת משלוחי דואר בין אירופה, אפריקה ודרום אמריקה. היא הייתה במקור חלק מאייר פראנס מ-1947 עד ל-1991. בשנת 2000, כאשר החברה התחילה לתת שירותים עצמאיים בשירות הדואר הלאומי של צרפת, היא שינתה את שמה ל"אירופה איירפוסט" (בצרפתית: La Poste). ב-14 במרץ 2008 ASL איירליינס אירלנד, רכשה באופן רשמי את חברת התעופה. המטוסים המשיכו בצביעתם הישנה, וכן תחת אות הקריאה הקודם. ב-4 ביוני 2015, קבוצת ASL איירליינס, חברת האם של אירופה איירפוסט, הודיעה כי אירופה איירפוסט תמותג מחדש בשם ASL איירליינס צרפת. צי המטוסים של החברה נכון לדצמבר 2018: החברה מפעילה החל מ-3 ביולי 2018 שתי טיסות שבועיות בין פריז-דה גול לתל אביב. מדיה וקבצים בנושא ASL איירליינס צרפת בוויקישיתוף אתר האינטרנט הרשמי של ASL איירליינס צרפת ASL איירליינס צרפת, ברשת החברתית אקס (טוויטר) "Directory: World Airlines". Flight International. 2007-04-03. p. 79. "Ireland based ASL Aviation Group is to launch a new European airline brand, ASL Airlines, as part of its strategy for continued growth in passenger and cargo operations". ASL Aviation Group. 4 ביוני 2015. אורכב מ-המקור ב-2017-11-08. נבדק ב-8 ביוני 2015. {{cite web}}: (עזרה) פרטי צי המטוסים של ASL איירליינס צרפת, באתר planespotters.net (באנגלית) "צפו: ASL נחתה בישראל ותציע טיסות לפריז החל מ-269$ - Passportnews". Passportnews. 2018-07-03. נבדק ב-2018-07-04.
קרלוס, דוכס קלבריה

קרלוס, דוכס קלבריה (בספרדית: Carlos de Borbón-Dos Sicilias;‏ 16 בינואר 1938 - 5 באוקטובר 2015), היה הטוען לכתר ממלכת שתי הסיציליות בין השנים 1964–2015. קרלוס נולד ב-16 בינואר 1938 בלוזאן, לאלפונסו, דוכס קלבריה ולאליצ'ה, נסיכת בורבון-פארמה, בתם של אליא, דוכס פארמה ומריה אנה, ארכידוכסית אוסטריה. קרלוס התחנך ביחד עם חואן קרלוס, נסיך ספרד והשניים היו חברים טובים, ולאחר מכן אף למדו ביחד באוניברסיטת מדריד. בשנת 1960 מת הנסיך פרננדו פיו, דוכס קלבריה ללא בנים, ואביו אלפונסו טען לזכותו על התארים, והעניק לקרלוס את התואר דוכס נוטו. מנגד הנסיך רניירי, דוכס קסטרו טען שסבו קרלוס, נסיך בורבון-שתי הסיציליות ויתר על התארים קודם חתונתו עם מרסדס, נסיכת אסטוריאס, ומשום כך הוא יורש אותם. המחלוקת עדיין לא נפתרה, ובעוד רוב בתי המלוכה באירופה מכירים בצאצאי רניירי כטוענים לכתר, בית המלוכה הספרדי מכיר ביורשיו של אלפונסו כטוענים לכתר. באפריל 1961 התחתנה אחותו תרזה מריה, נסיכת בורבון-שתי הסיציליות עם אניגו מורנו וארטגה, ובחתונתה פגש קרלוס את אן, נסיכת אורליאן, בתם של אנרי, רוזן פריז ואיזבל, נסיכת אורליאן-ברגנסה, אותה פגש שוב בחתונתם של חואן קרלוס, נסיך ספרד וסופיה, נסיכת יוון ודנמרק במאי 1962, וחודשיים לאחר מכן הוזמנה אן לבית הוריו של קרלוס. בסוף 1963 כבר דיווחה התקשורת הצרפתית על הקשר בין בני הזוג, אולם מכיוון שאנרי, רוזן פריז הכיר ברניירי, דוכס קסטרו כטוען לכתר של ממלכת שתי הסיציליות, סירב אביו של קרלוס לנישואים. בשנת 1964 מת אביו של קרלוס, וקרלוס הפך לטוען לכתר של ממלכת שתי הסיציליות, ונטל לעצמו את התואר דוכס קלבריה. לאחר מותו של אביו השיג קרלוס את הסכמתו של אנרי, רוזן פריז לנישואים, וב-11 במאי 1965 התחתנו השניים בדרו. לאחר הנישואין שהו השניים בתחילה בארצות הברית, שם עבד קרלוס בצ'ייס מנהטן, ולאחר מכן בבנק הלאומי של מקסיקו. בשנת 1966 התיישבו השניים במדריד, משם הוא ניהל גם את האחזקות החקלאיות הגדולות של משפחתו בספרד, ונולדו להם 5 ילדים. ב-5 באוקטובר 2015 מת קרלוס במדריד, ובנו פדרו, דוכס קלבריה ירש את תאריו. ב-11 במאי 1965 התחתן קרלוס עם אן, נסיכת אורליאן, בתם של אנרי, רוזן פריז ואיזבל, נסיכת אורליאן-ברגנסה, ממנה נולדו לו 5 ילדים: כריסטינה, נסיכת בורבון-שתי הסיציליות (נולדה ב-1966), התחתנה עם פדרו לופס-קואסדה אי פרננדז-אוררוטיה מריה, נסיכת בורבון-שתי הסיציליות (נולדה ב-1967), התחתנה עם זימון, ארכידוכס אוסטריה פדרו, דוכס קלבריה (נולד ב-1968), התחתן עם סופיה לאנדלוסה אי מלג'רחו אינס מריה, נסיכת בורבון-שתי הסיציליות (נולדה ב-1971). התחתנה עם נובל מישל קרלי פאלומבי ויקטוריה, נסיכת בורבון-שתי הסיציליות (נולדה ב-1976), התחתנה עם מרקוס נומיקוס מדיה וקבצים בנושא קרלוס, דוכס קלבריה בוויקישיתוף האתר הרשמי של בית בורבון-שתי הסיציליות-קלבריה
יחסי בולגריה – דרום אפריקה

יחסי בולגריה–דרום אפריקה הם יחסי החוץ שבין הרפובליקה הבולגרית לבין דרום אפריקה. היחסים הדיפלומטיים בין המדינות כוננו רשמית ב-2 בפברואר 1992. בשנת 2016 ייצאה בולגריה לדרום אפריקה סחורה בשווי 134 מיליון דולר אמריקאי. נתחים גדולים מהסחורה הם סוללות חשמליות, עופרת נחושת, זרעי חמניות, זרעי שמן, קרבונט, מכסי פלסטיק, טבק גולמי. לעומתה, דרום אפריקה ייצאה לבולגריה סחורה בשווי 20.6 מיליון דולר אמריקאי. נתחים גדולים מהסחורה הם משאיות, לבנת פחם, פרי הדר, דם אנושי, נחושת מזוקקת וצמר מעובד. בולגריה מיוצגת בדרום אפריקה על ידי קונסוליה בקייפטאון וכן על ידי שגרירות שהיא מחזיקה בפרטוריה, בירת המדינה. דרום אפריקה מיוצגת בבולגריה על ידי קונסוליה בוארנה וכן על ידי שגרירות שהיא מחזיקה בסופיה, בירת המדינה. Products that Bulgaria exports to South Africa (2016), The Observatory of Economic Complexity (באנגלית) (ארכיון) Products that Bulgaria imports from South Africa (2016), The Observatory of Economic Complexity (באנגלית) (ארכיון) CONSULATE OF BULGARIA IN CAPE TOWN, SOUTH AFRICA EMBASSY OF BULGARIA IN PRETORIA, SOUTH AFRICA CONSULATE OF SOUTH AFRICA IN VARNA, BULGARIA EMBASSY OF SOUTH AFRICA IN SOFIA, BULGARIA
זבדובסקי (אי)

האי זָבָדוֹבְסְקי (Zavadovskiy Island) הוא אי מכוסה קרח במדף הקרח המערבי סמוך לאנטארקטיקה, הממוקם כ-19.2 ק"מ מזרחית לאי מיכאיילוב. שטחו של האי הוא כ-630 קמ"ר, והוא מתנשא לגובה 200 מטרים. האי התגלה על ידי המשלחת הסובייטית של 1956, שקראה לו על שם איוון זבדובסקי, סגן המפקד באוניית הקרב "ווסטוק" של הצי הרוסי האימפריאלי במשלחת של פביאן גוטליב פון בלינגסהאוזן, בשנים 1819–1821. הוועדה של ארצות הברית למתן שמות גאוגרפיים ערך זה הוא קצרמר בנושא גאוגרפיה של אנטארקטיקה ובנושא איים. אתם מוזמנים לתרום לוויקיפדיה ולהרחיב אותו.